Cuneiform Tablet CCT 3 12b (BM 113439)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma ì-lí-áš-ra-ni ku-ra-ra ú en-na-sú-en₆-ma a-na PUZUR₄-a-šur qí-bi-ma DUMU a-ni-nim ni-iṣ-ba-at-ma um-ma šu-ut-ma KÙ.BABBAR i-na ší-im-tim ša kà-lá-im a-kà-lá-ma a-dí 5 u₄-me KÙ.BABBAR ú ṣí-ba-sú a-ša-qá-lá-ku-nu-tí šu-ma a-wi-lúm i-dí-ri-is-ni-a-tí-ma KÙ.BABBAR lá iš-ta-qal i-na KÙ.BABBAR-pì-kà ú i-na KÙ.BABBAR ša DAM.GÀR ni-ša-qal ṭup-pá-am ša ḫu-bu-ul bu-za-zu nu-šé-ṣa-ma ú na-pá-lá-tí-šu a-dí 4 u₄-mì-im za-ku-sà iš-tí šu-IŠTAR ú be-lá-nim ni-ša-pá-ra-kum